The Beatles (ალბომი)

The Beatles — ინგლისური როკ-ჯგუფ The Beatles-ის სტუდიური ალბომი, რომელიც გამოვიდა ბრიტანეთში, 1968 წლის 22 ნოემბერს. ამ ალბომს ხშირად The White Album () უწოდებენ, მისი თეთრი გარეკანის გამო, რომელიც მოიგონა პოპ არტის ჟანრში მოღვაწე მხატვარმა რიჩარდ ჰამილტონმა. ეს აგრეთვე იყო პირველი ალბომი, რომელიც ჩაიწერა ბრაიან ეპსტაინის გარდაცვალების შემდეგ. თავდაპირველად დისკს A Doll's House ერქვა, მაგრამ მოგვიანებით სახელწოდება შეცვალეს.

 წინარეისტორია 

სიმღერების უმრავლესობა შეიქმნა 1968 წელს, ჯგუფის ინდოეთში მოგზაურობის გავლენით. იქ ოთხეული ესწრებოდა მაჰარიში მაჰეშ იოგის  ტრანსცენდენტული მედიცინის სეანსებს. თუმცა, ეს ჯგუფისათვის უფრო სხვა პრობლემებისგან დასვენების საბაბი იყო. მომავალი ალბომისთვის შეგროვდა სიმღერები, რომლებსაც კოლექტივი უმთავრესად წარუმატებელ მასალად თვლიდა, თუმცა ლენონი აღიარებდა, რომ ზოგიერთი საუკეთესო სიმღერა სწორედ თეთრი ალბომისთვის დაწერა.

ინდური ცერემონიების მიმართ ინტერესი ჯერ რინგომ, შემდეგ პოლმა დაკარგა, ლენონმა და ჯორჯმა ინდოეთი ერთად დატოვეს. ლენონზე განსაკუთრებულად იმოქმედა დაუდასტურებელმა ინფორმაციამ, თითქოს მაჰარიშის ჰქონდა სექსუალური ლტოვა მია ფეროუს მიმართ, რომელიც ასევე თან ახლდა The Beatles-ს ამ მოგზაურობისას. მოგვიანებით ლენონმა მაჰარიშის მაკრიტიკებელი სიმღერაც კი დაწერა, Sexy Sadie.

1968 წლის მაისში ოთხეული შეიკრიბა და დემო ვერსიების სახით ჩაწერა 23 სიმღერა, რომელთა უმრავლესობის შავი ვერსია დაიწერა ინდოეთში.

 ხმისჩამწერი სესიები 

ჩაწერის სესიები მიმდინარეობდა 1968 წლის მაისიდან ოქტომბრამდე, უკვე ნაცნობ ები-როუდის სტუდიებში, ხოლო სესიების ნაწილი ჩატარდა სტუდიაში ტრიდენტი. ეს სესიები უდისციპლინოდ და სპონტანურად მიმდინარეობდა, ჯგუფში ბევრი დაძაბულობა იყო. პარალელურად გაიხსნა კომპანია Apple Corps, რომელიც დამატებითი სტრესის მიზეზად იქცა.

აგრეთვე, სწორედ აქ, პირველად სტუდიაში გამოჩნდა ლენონის ახალი საყვარელი, იოკო ონო. მოგვიანებით იგი ჩნდებოდა The Beatles-ის ყველა სესიაზე. მაგრამ ჯგუფში კონფლიქტები მის მოსვლამდეც იყო, რაც უარყოფს იმ ფაქტს, თითქოს იოკომ დაშალა The Beatles.

24 საათიანი სესია ჩატარდა მხოლოდ ერთხელ - ეს იყო ალბომის საბოლოო მიქსის პროცესი, რომელსაც მხოლოდ ლენონი, მაკ-კარტნი და პროდიუსერი ჯორჯ მარტინი ესწრებოდნენ.

 სტუდიური უთანხმოებები 

ალბომის ოფიციალური სახელწოდება The Beatles იყო, მაგრამ სინამდვილეში იგი უმთავრესად სოლო-ნამუშევრებს წარმოადგენდა. სამუშაო ატმოსფერო ამ ალბომით შეიცვალა. მაკ-კარტნი ხოლო მარტო იჯდა სტუდიაში და საკუთარ პარტიებს იწერდა, პარალელურად სხვა სტუდიაში ამას ლენონი აკეთებდა. ჯორჯ  მარტინი ერთხელ გაღიაზიანებულიც კი იყო ამ სიტუაციით და მთელი სამუშაო დაუტოვა პროდიუსერ კრის თომასს

მარტინი ასევე აღნიშნავდა, რომ ჯგუფთან მუშაობის სტილი მისი მხრიდან შეიცვალა, მას აკვირვებდა ხანგრძლივი იმპროვიზაციები, რომლებიც მკვეთრად მოსაწყენი იყო. ხმის ინჟინერმა ჯეფ ემერიკმა, რომელიც მუშაობდა ოთხეულთან ალბომიდან Revolver მოყოლებული, სამუდამოდ დატოვა სტუდია, რადგანაც მას ასევე მობეზრდა ეს დაუსრულებელი სესიები.

თუმცა, ეს არა მხოლოდ სტუდიის გუნდს ეხებოდა. 22 აგვისტოს რინგომ ასევე დატოვა სტუდია და ახსნა ეს იმით, რომ მისი როლი უფრო მცირე იყო, ვიდრე სხვა წევრების და იგი დაიღალა ამ სამუშაოთი. თუმცა, ორი კვირის შემდეგ დანარჩენმა სამეულმა მას სთხოვა დაბრუნება. სტარის არყოფნისას პოლმა ჩაწერა დასარტყამი ინსტრუმენტების პარტიები სიმღერებისათვის Back in the U.S.S.R. და Dear Prudence. რინგო გაოცდა, როდესაც თავის დასარტყმელი საკრავები ლამაზად მორთული ნახა, წარწერით კეთილი იყოს შენი დაბრუნება.

 სხვა მუსიკოსები 

ერიკ კლეპტონი, ჰარისონის თხოვნით მოვიდა სტუდიაში და ჩაწერა პარტია სიმღერისათვის While My Guitar Gently Weeps, მოგვიანებით კი ჯორჯი თანამშრომლობდა მასთან.

ასევე ცნობილია, რომ სიმღერაში Revolution ფორტეპიანოზე უკრავდა ნიკი ჰოპკინზი. მელოტრონზე სიმღერაში The Continuing Story of Bungalow Bill უკრავს კრის თომასი. ასევე გამოყენებული იქნა ორკესტრი და დამატებითი გუნდი, რომელიც ჟღერს სიმღერაში Good Night.

 ტექნიკური აღჭურვილობა 

ჩაწერის დროს გამოიყენებოდა უკვე 8 ფირიანი ჩამწერი მანქანა, რაც მკვეთრად განსხვავდებოდა 4 ფირიანი მანქანის ტრადიციების გამოყენებისგან. ამ მხრივ აღსანიშნავია ტრიდენტში ჩაწერილი Hey Jude და Dear Prudence. 8 ფირიანი მანქანა დიდი ხნის განმავლობაში ინახებოდა სტუდიის საწყობში, რამაც გააოცა ოთხეული და ყველამ ისურვა ჩანაწერების მისი საშუალებით განხორციელება.

სიმღერების სია

ჩარტები
ყოველკვირეული ჩარტები

ორიგინალური გამოცემა
ჩარტი (1968–70)პოზიციაAustralian Kent Music Report Chart1Canadian RPM Albums Chart1საფრანგეთის ალბომების ჩარტი1ნორვეგია VG-lista1შვედეთი2ესპანეთი 2ბრიტანეთი1აშშ Billboard Top LPs1დასავლეთი გერმანია1
წლის გამოცემა
ჩარტი (1987)პოზიციაჰოლანდია23იაპონია4ბრიტანეთი18

2009 წლის გამოცემა
ჩარტი (2009)უმაღლესი პოზიციაავსტრალია15ავსტრია21ბელგია (ფლანდრია)18ბელგია (ვალონია)23დანია16ფინეთი33გერმანია31იტალია20იაპონია19პორტუგალია6ესპანეთი30შვედეთი11შვეიცარია27ახალი ზელანდია23ბრიტანეთის ალბომების ჩარტი21აშშ Billboard Top Pop Catalog Albums7

წლის საბოლოო ჩარტები
ჩარტი (1968)პოზიციაბრიტანეთის ალბომების ჩარტი2ჩარტი (1969)პოზიციაავსტრალია2ბრიტანეთის ალბომების ჩარტი10აშშ Billboard Pop Albums8ჩარტი (2009)პოზიციაიტალია196

წლის საბოლოო ჩარტები
ჩარტი (1960-იანები)პოზიციაბრიტანეთის ალბომების ჩარტი9

სერტიფიცირებები

 რესურსები ინტერნეტში 

 The Beatles White Album
 The Beatles საიტზე The Beatles Bible

 სქოლიო 

კატეგორია:The Beatles-ის ალბომები
კატეგორია:1968 წლის ალბომები
კატეგორია:Apple Records-ის ალბომები
კატეგორია:ები-როუდის სტუდიებში ჩაწერილი ალბომები
კატეგორია:ალბომები ჯორჯ მარტინის პროდიუსერობით
კატეგორია:Capitol Records-ის ალბომები